CELEX: 52012DP0213
Language: fi
Date: 2012-05-22 00:00:00
Title: Työjärjestyksen muuttaminen kansalaisaloitteen täytäntöönpanemiseksi Euroopan parlamentin päätös 22. toukokuuta 2012 Euroopan parlamentin työjärjestyksen muuttamisesta eurooppalaisen kansalaisaloitteen täytäntöönpanemiseksi (2011/2302(REG))

13.9.2013   
            
            
               FI
            
            
               Euroopan unionin virallinen lehti
            
            
               CE 264/98
            
         Tiistai 22. toukokuuta 2012Työjärjestyksen muuttaminen kansalaisaloitteen täytäntöönpanemiseksi
   P7_TA(2012)0213
   Euroopan parlamentin päätös 22. toukokuuta 2012 Euroopan parlamentin työjärjestyksen muuttamisesta eurooppalaisen kansalaisaloitteen täytäntöönpanemiseksi (2011/2302(REG))
   2013/C 264 E/18
   
      Euroopan parlamentti, joka
   
               —
            
            
               ottaa huomioon ehdotukset työjärjestyksen muuttamiseksi (B7-0539/2011 ja B7-0732/2011),
            
         
               —
            
            
               ottaa huomioon työjärjestyksen 211 ja 212 artiklan,
            
         
               —
            
            
               ottaa huomioon perussopimus-, työjärjestys- ja toimielinasioiden valiokunnan mietinnön (A7-0148/2012),
            
         
               1.
            
            
               päättää muuttaa työjärjestystä jäljempänä esitetyllä tavalla;
            
         
               2.
            
            
               palauttaa mieliin, että kyseiset muutokset tulevat voimaan seuraavan istuntojakson ensimmäisenä päivänä;
            
         
               3.
            
            
               kehottaa puhemiestä ryhtymään tarvittaviin toimiin sen varmistamiseksi, että Euroopan parlamenttiin perustetaan keskitetty yhteyspiste, johon kansalaiset, etujärjestöt ja kansalaisyhteiskunta voivat ottaa yhteyttä eurooppalaisen kansalaisaloitteisiin liittyvissä asioissa;
            
         
               4.
            
            
               kehottaa komissiota vahvistamaan parlamentin puhemiehelle lähetettävällä kirjeellä, että kansalaisaloitteita koskevissa kuulemisissa sitä edustaa mahdollisuuksien mukaan asiasta vastaava komission jäsen tai, jos hän ei ole käytettävissä, ensisijaisesti toinen komission jäsen tai asiasta vastaava pääjohtaja;
            
         
               5.
            
            
               kehottaa puhemiehistöä ja pääsihteeriä toteuttamaan aiheelliset toimet mahdollisimman suuren näkyvyyden varmistamiseksi kansalaisaloitteita koskeville julkisille kuulemisille antamalla niiden käyttöön asianmukaiset palvelut, parhaan mahdollisen tieto- ja viestintätekniikan käyttö mukaan lukien;
            
         
               6.
            
            
               katsoo, että Euroopan parlamentin jäseniä olisi kannustettava osallistumaan eurooppalaisia kansalaisaloitteita koskeviin julkisiin kuulemisiin;
            
         
               7.
            
            
               kehottaa puhemiestä välittämään tämän päätöksen tiedoksi neuvostolle ja komissiolle.
            
         
               NYKYINEN TEKSTI
            
            
               TARKISTUS
            
         
               
                  Tarkistukset 5 ja 4
               
            
         
               
                  Euroopan parlamentin työjärjestys
               
               
                  197 a artikla (uusi)
               
            
         
                
            
            
               197 a artikla
               Kansalaisaloitteita koskevat julkiset kuulemiset
            
         
                
            
            
               
                  
                     1.
                     
                     Kun komissio on julkaissut kansalaisaloitteen tarkoitukseen varatussa rekisterissä asetuksen (EU) N:o 211/2011 (1) 10 artiklan 1 kohdan a alakohdan mukaisesti, parlamentin puhemies valiokuntien puheenjohtajakokouksen puheenjohtajan ehdotuksesta
                  
               
               
                           
                              
                                 a)
                              
                           
                        
                        
                           
                              
                                 antaa liitteen VII nojalla asiasta vastaavan lakia säätävän valiokunnan tehtäväksi järjestää asetuksen (EU) N:o 211/2011 11 artiklassa tarkoitettu julkinen kuuleminen; vetoomuksista vastaava valiokunta tekee automaattisesti yhteistyötä työjärjestyksen 50 artiklassa tarkoitetun lainsäädäntövaliokunnan kanssa
                              ,
                        
                     
                           
                              
                                 b)
                              
                           
                        
                        
                           
                              
                                 voi siinä tapauksessa, että kaksi tai useampi tarkoitukseen varatussa rekisterissä asetuksen (EU) N:o 211/2011 10 artiklan 1 kohdan a alakohdan mukaisesti julkaistua kansalaisaloitetta koskee samankaltaista aihetta, järjestäjiä kuultuaan päättää, että järjestetään yhteinen julkinen kuuleminen, jossa kaikkia asiaan liittyviä kansalaisaloitteita käsitellään tasapuolisesti.
                              
                           
                        
                     
         
                
            
            
               
                  
                     2.
                     
                     Asiasta vastaava valiokunta
                  
               
               
                           
                              
                                 a)
                              
                           
                        
                        
                           
                              
                                 tutkii, onko komissio vastaanottanut järjestäjät asianmukaisella tasolla asetuksen (EU) N:o 211/2011 10 artiklan 1 kohdan b alakohdan mukaisesti
                              ,
                        
                     
                           
                              
                                 b)
                              
                           
                        
                        
                           
                              
                                 varmistaa tarvittaessa valiokuntien puheenjohtajakokouksen tuella, että komissio osallistuu asianmukaisesti julkisen kuulemisen järjestämiseen ja on siinä edustettuna asianmukaisella tasolla.
                              
                           
                        
                     
         
                
            
            
               
                  
                     3.
                     
                     Asiasta vastaavan valiokunnan puheenjohtaja kutsuu julkisen kuulemisen koolle sopivana ajankohtana kolmen kuukauden kuluessa siitä, kun kansalaisaloite on toimitettu komissiolle asetuksen (EU) N:o 211/2011 9 artiklan mukaisesti.
                  
               
            
         
                
            
            
               
                  
                     4.
                     
                     Asiasta vastaava valiokunta järjestää julkisen kuulemisen Euroopan parlamentissa tarvittaessa yhdessä niiden muiden unionin toimielinten ja elinten kanssa, jotka saattavat haluta osallistua siihen. Se voi kutsua mukaan muita sidosryhmiä.
                  
               
               
                  
                     Asiasta vastaava valiokunta kutsuu järjestäjiä edustavan ryhmän, johon kuuluu ainakin yksi asetuksen (EU) N:o 211/2011 3 artiklan 2 kohdan toisessa alakohdassa tarkoitetuista yhteyshenkilöistä, esittelemään aloitteen kuulemistilaisuudessa.
                  
               
            
         
                
            
            
               
                  
                     5.
                     
                     Puhemiehistö hyväksyy komission kanssa sovittujen järjestelyjen mukaisesti säännöt aiheutuvien kulujen korvaamisesta.
                  
               
            
         
                
            
            
               
                  
                     6.
                     
                     Parlamentin puhemies voi siirtää tämän artiklan mukaiset valtuutensa varapuhemiehelle ja valiokuntien puheenjohtajakokouksen puheenjohtaja jonkun muun valiokunnan puheenjohtajalle.
                  
               
            
         
                
            
            
               
                  
                     7.
                     
                     Jos 50 tai 51 artiklan mukaiset edellytykset täyttyvät, niiden määräyksiä noudatetaan soveltuvin osin myös muissa valiokunnissa. Myös 188 artiklaa sovelletaan.
                  
               
               
                  
                     Julkisiin kuulemisiin kansalaisaloitteista ei sovelleta 23 artiklan 9 kohtaa.
                  
               
            
         
               
                  Tarkistus 2
               
            
         
               
                  Euroopan parlamentin työjärjestys
               
               
                  203 a artikla
               
            
         
               Kun parlamentille ilmoitetaan, että komissiota on pyydetty tekemään ehdotus säädökseksi Euroopan unionista tehdyn sopimuksen 11 artiklan 4 kohdan mukaisesti, 
                     vetoomusvaliokunta
                   varmistaa, vaikuttaako tämä valiokunnan työhön, ja tiedottaa asiasta tarvittaessa niille, jotka ovat esittäneet vetoomuksen asiaan liittyvistä aiheista.
            
            
               Kun parlamentille ilmoitetaan, että komissiota on pyydetty tekemään ehdotus säädökseksi Euroopan unionista tehdyn sopimuksen 11 artiklan 4 kohdan mukaisesti 
                     ja asetuksen (EU) N:o 211/2011 nojalla, vetoomuksista vastaava valiokunta
                   varmistaa, vaikuttaako tämä valiokunnan työhön, ja tiedottaa asiasta tarvittaessa niille, jotka ovat esittäneet vetoomuksen asiaan liittyvistä aiheista.
            
         
                
            
            
               
                  
                     Asetuksen (EU) N:o 211/2011 4 artiklan mukaisesti rekisteröityjä ehdotettuja kansalaisaloitteita, joita ei voida toimittaa komissiolle asetuksen 9 artiklan mukaisesti, koska kaikkia säädettyjä asiaankuuluvia menettelyjä ja edellytyksiä ei ole noudatettu, voidaan käsitellä vetoomuksista vastaavassa valiokunnassa, jos tämä pitää seurantaa tarpeellisena. Edellä olevien 201, 202 ja 203 artiklan määräyksiä noudatetaan soveltuvin osin.
                  
               
            
         
      (1)  
         Kansalaisaloitteesta 16 päivänä helmikuuta 2011 annettu Euroopan parlamentin ja neuvoston asetus (EU) N:o 211/2011 (EUVL L 65, 11.3.2011, s. 1).